Document ID: /roh_data/filtered/fineweb-2-filterrobots_roh.jsonl.gz/18629

Per tuts - palpiri da posiziun SRG SSR
Numerusas vuschs s’expriman in quest temp a reguard la SRG SSR. La debatta mussa l’impurtanza d’ina chasa da medias publica en in mund da medias global e commerzial. Gist en temps cun midaments cuntinuants èsi impurtant da discutar sur da l’avegnir da la SRG SSR – nus lavurain per tut ils umans en tut las regiuns da la Svizra.
La SRG SSR prenda posiziun en quest palpiri sco part da la discussiun generala. Nus tegnain ferm per tge che nus stain en, cunter tge che nus ans dustain e co che nus vulain sa sviluppar.
Ina chasa da medias independenta è indispensabla per ina furmaziun da l’opiniun libra e fundada: schurnalissem da servetsch public fa basegn dapli che mai en l’epoca digitala. Nus vulain esser pronts per midaments, sa mover pli datiers al public ed engrondir nossa purschida per la generaziun giuvna.